section_heading: Životopis
paragraph_text: Diplomirala je na Pravnom fakultetu Sveučilišta u Sarajevu 2013., a magistrirala 2014. godine. Tema magistarskog rada bila je "Pravni položaj Jevrejske zajednice u Bosni i Hercegovini od 1918. do 1945. godine". Dobitnica je priznanja srebrena značka Sveučilišta u Sarajevu za izuzetan uspjeh tokom dodiplomskog i postdiplomskog studija. Godine 2015. diplomirala je na Filozofskom fakultetu Sveučilišta u Sarajevu, Odsjeku za povijest, na temi "Analiza Gajevih institucija". Godine 2018. doktorirala je na Pravnom fakultetu Sveučilišta u Zenici na katedri za povijest države i prava. Tema doktorske disertacije bila je: "Cijena (pretium) u klasičnom rimskom pravu". Najmlađa je doktorica pravnih znanosti u Bosni i Hercegovini, kao i prva poslijeratna doktorica klasičnog rimskog prava. Autorica je pedesetak publikacija, knjiga, članaka i prijevoda s latinskog na bosanski jezik.<ref>